armvectores/hy_wikipedia_2023 huggingface dataset:
Դոն Ռոսա

Քենո Դոն Հուգո Ռոսա (անգլ.՝ Keno Don Hugo Rosa, հունիսի 29, 1951(1951-06-29), Լուիսվիլ, Կենտուկի, ԱՄՆ), ամերիկացի ծաղկող և կոմիքսների հեղինակ, հայտնի  Սկրուջ Մակդաքի, Դոնալդ բադի և Դիսնեյի այլ հերոսների մասին իր պատմվածքներով, որոնց ստեղծել է Կառլ Բարքսը։


== Կենսագրություն ==
Ռոսան ծնվել է Կենտուկի նահանգի ամերիկյան Լուիսվիլ քաղաքում։ Մանկուց ցուցաբերել է նկարչական տաղանդ, բայց նրա նկարները, ինչպես կանոն, կրում էին որոշակի պատմվածքի համար արված նկարազարդման բնույթ։ 1969 թվականին նա ընդունվեց Կենտւկիի Համալսարան, որն ավարտեց 1973 թվականին` ստանալով քաղացիական շինության արվեստների բակալավրի աստիճան։
1985 թվականին Gladstone հրատարակչության համար Ռոսան գրեց իր առաջին պատմվածքը Սկրուջ Մակդաքի մասին` «Արևի որդին» (անգլ.՝ «Son of the Sun»): Նրա աշխատանքն ունեցավ մեծ հաջողություն, ուստի նա շարունակեց կոմիքսներ գրել խմբագրության համար ընդհուպ մինչև 1989 թվականը, մինչդեռ Դիսնեյը` նրանց լիցենզավորողը, չմտցրեց մի քաղաքականություն, որն արգելում էր վերադարձնել բնագիր աշխատանքներն իրենց հեղինակներին։ Քանի որ Ռոսայի աշխատավարձի մի մասը գալիս էր կոմիքսների սեփական վաճառքներից, այս պայմանը անընդունելի էր նրա համար, և նա ստիպված էր սկսել փնտրել նոր խմբագրություն։
Որոշ ժամանակ Ռոսան աշխատում էր Oberon հոլանդական հրատարակչության վրա, իսկ հետո գրում էր պատմվածքներ «DuckTales» մանկական ամսագրի համար։
1990 թվականին նա աշխատանքի ընդունվեց «Egmont» հրատարակչությունում։ 1991 թվականին Ռոսան սկսեց աշխատել «Սկրուջ Մակդաքի կյանքը և ժամանակները» կոմիքսի վրա, որում Սքրուջը պատկերված էր որպես ամաչկոտ կոշիկ սրբող։ Գլազգոյում ծնված` նա մեկնում է ԱՄՆ, որպեսզի փորձի ճակատագիրը ։ Տասներկու գլուխներից բաղկացած պատմվածքը 1995 թվականին ստացավ Ուիլ Այսների հեղինակային Մրցանակը և դարձավ Ռոսայի ամենանշանակալից աշխատանքներից մեկը։
2002 թվականի ամռանը Ռոսան ժամանակավոր դադարեցրեց իր աշխատանքը, քանի որ դժգոհ էր իր կոմիքսների որակից, որոնք թողարկվում էին Egmont հրատարակչության կողմից, և պահանջեց ստանալ ավելի շատ հսկողություն իր աշխատանքների հրապարակման ընթացքում։ Հրատարակչության հետ համաձայնության գալ նրան հաջողվեց նույն թվականի դեկտեմբերին։
2008 թվականին Ռոսան հայտարարել է, որ դադարեցնում է աշխատանքը։ Նա նշել է գործերից հեռացման երեք պատճառ` աչքի խնդիրներ (մինչ այդ նա տարել էր վիրահատաական միջամտություն), ցածր աշխատավարձ և հեղինակային իրավունքների հետ կապված խնդիրներ։


== Ծանոթագրություններ ==


== Արտաքին հղումներ ==
DuckMaster ֆան կայք (անգլ.) (ֆին.)
(3172) Հիրստ

(3172) Հիրստ (անգլ.՝ Hirst), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,425546 ա. մ., առավելագույնը մոտենում է 1,8841 ա. մ. հեռավորության վրա և հեռանում 2,967 ա. մ.։ Արեգակի շուրջ մեկ ամբողջական պտույտ է կատարում 1379,79 երկրային օրվա ընթացքում, իր ուղեծրով շարժվելով միջինում 0,26091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։
Հիրստ աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3172) Հիրստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեյշսոֆեն

Ռեյշսոֆեն (ֆր.՝ Reichshoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 5740 մարդ, բնակչության խտությունը` 325.40 մարդ/կմ²։ Բնակավայրը զբաղեցնում է 17.64 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 40 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3512 աշխատունակ (15-64 տարեկան)  բնակիչ, որոնցից ակտիվ էին 2592-ը, իսկ ոչ ակտիվները` 920։ Ակտիվության ցուցանիշը կազմում է 73,8 %։ 2592 աշխատունակ մարդկանցից աշխատել է 2305 անձ (1281 տղամարդ և 1024 կին)։ Գործազուրկ են եղել 287 անձ (128 տղամարդ և 159 կին)։ 920 անաշխատունակներից 261-ը եղել են աշակերտներ կամ ուսանողներ, 333-ը` թոշակառուներ, իսկ 326-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բազել-Շտադ

Բազել-Շտադ (գերմ.՝ Basel-Stadt, ֆր.՝ Bâle-Ville), ամենափոքր և ամենախտաբնակ կանտոնը Շվեյցարիայի հյուսիսային մասում։ Իր մեջ ներառում է Բազել քաղաքը և վերջինիս մերձակա Բետինգեն ու Ռիեն համայնքները։ Վարչական կենտրոնը Բազել քաղաքն է։ 2019 թվականի ապրիլի 30-ի տվյալներով բնակիչների թվաքանակը եղել է 200 261։ Նրանցից 56,106-ը օտարերկրացիներ էին։ Բնակչության 25 %-ը կաթոլիկներ էին, 27 %-ը՝ բողոքականներ, 36 տոկոսը նշել են, որ ոչ մի կրոն չեն դավանում։
Կանտոնը, որ զբաղեցնում է ընդամենը 37 քառակուսի կիլոմետր տարածք, երբեմն նմանեցվում է քաղաք-նահանգի։ Սահմանակից է Ֆրանսիային և Գերմանիային, որոնց հետ տրանսպորտային ու տնտեսական սերտ կապեր է հաստատել։


== Պատմություն ==
Բազել-Շտադ կանտոնն ստեղծվել է 1833 թվականին, երբ պատմական Բազել կանտոնը, որը Շվեյցարիայի Համադաշնության մաս էր դարձել 1501 թվականին, գյուղատնտեսական նշանակության հողերի պատճառով ծագած քաղաքական ու ռազմական բախումների արդյունքում բաժանվել է գյուղական և քաղաքային մասերի։ Թեև դրանից հետո վերամիավորման շարժում է ծավալվել, բայցևայնպես՝ գյուղական համարվող կանտոնի` Բազել-լանդշաֆտի բնակչությունը երկու անգամ (1969 և 2014 թթ.) քվեարկել է վերամիավորման առաջարկի դեմ՝ հանուն իր անկախության պահպանման։


== Տնտեսություն ==
Կանտոնում զարգացած են հատկապես արդյունաբերության քիմիական ու դեղագործական ճյուղերը և բանկային գործը։


== Պատկերասրահ ==

		
		
		
		
		


== Գրականություն ==
«Базель, кантон»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==


== Արտաքին հղումներ ==
Պաշտոնական վիճակագրություն
Կանտոնի պաշտոնական կայքէջը (գերմ.)
Կանտոնի զբոսաշրջային կայքէջ (գերմ.)
Կանտոնի քարտեզը (գերմ.)
Организация по коммерческому развитию экономического региона Базель
Международный аэропорт Базель-Мюлуз (Мюльгаузен)-Фрейбург (անգլ.) (ֆր.) (գերմ.)
Բազելի նավահանգիստ
Вебкамеры региона
Nothing Really Matters

«Nothing Really Matters», Mr․ Probz-ի սինգլներից։ Թվային տարբերակով այն թողարկվել է 2014 թվականի սեպտեմբերի 29- ին։ Սինգլը գրվել է Mr․ Probz- ի, Էյքոնի, Ջորջիո Թայնֆորտի և Ջեյք Գոսլինգի կողմից։ Պորտուգալիայում այն հասավ իր հաջողության գագաթնակետին՝ Dutch Singles Chart-ում զբաղեցնելով առաջին հորիզոնականը։ Սինգլը հաջողություն ունեցավ նաև Բելգիայում և Շվեդիայում։


== Սինգլի տեսահոլովակ ==
Սինգլի տեսահոլովակը YouTube- ում հայտնվեց 2014 թվականի նոյեմբերի 21-ին, ամբողջ տևողությունը կազմեց 3 րոպե 49 վայրկյան։


== Երգացանկ ==


== Վարկանշային աղյուսակ ==


== Թողարկում ==


== Ծանոթագրություններ ==
(6496) Կազուկո

(6496) Կազուկո (անգլ.՝ Kazuko), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 19-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,587909 ա. մ., առավելագույնը մոտենում է 2,1606 ա. մ. հեռավորության վրա և հեռանում 3,0152 ա. մ.։ Արեգակի շուրջ մեկ ամբողջական պտույտ է կատարում 1520,62 երկրային օրվա ընթացքում, իր ուղեծրով շարժվելով միջինում 0,236745 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6496) Կազուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չելեխսաթա

Չելեխսաթա (վրաց.՝ ჩელეხსათა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 950 մետր բարձրության վրա։ Շրջկենտրոն Գորիից հեռու է 4 կմ։


== Ծանոթագրություններ ==
(3280) Գրետրի

(3280) Գրետրի (անգլ.՝ Gretry), աստերոիդ աստերոիդների հիմնական գոտում։ Հայտնաբերվել է 1933 թվականի սեպտեմբերի 17-ին Ֆերնանդ Ռիգոյի կողմից Ուքլում։
Միջին հեռավորությունը Արեգակից կազմում է 2,581558 ա. մ., առավելագույնը մոտենում է 2,1279 ա. մ. հեռավորության վրա և հեռանում 3,0352 ա. մ.։ Արեգակի շուրջ մեկ ամբողջական պտույտ է կատարում 1515,03 երկրային օրվա ընթացքում, իր ուղեծրով շարժվելով միջինում 0,237619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3280) Գրետրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տնախիվնիտվայամ

Տնախիվնիտվայամ (ռուս.՝ Тнахывнытваям), գետ Կամչատկայի թերակղզու հյուսիս-արևելքում։ Հոսում է Օլյուտորսկի շրջանում, Կամչատկայի երկրամասում։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000006295
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիժնի Բիշկին

Նիժնի Բիշկին (ուկրաիներեն՝ Нижній Бишкин), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1650 թվականին։
2001 թվականի տվյալներով Նիժնի Բիշկին գյուղում բնակվում էր 583 մարդ։ Բնակավայրը զբաղեցնում է 1659 կմ² տարածք։ Բնակչության խտությունը կազմում էր 351,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լինա Աննաբ

Լինա Աննաբ (Lina Annab), հորդանանցի գործարար, քաղաքական գործիչ, Հորդանանի տուրիզմի և հնությունների նախարար։


== Կենսագրություն ==
Ավարտել է Ջորջթաունի համալսարանը։ 2008 թվականից եղել է Զառա ինվեսթմենթ հոլդինգի գլխավոր մենեջերը։ 2016 թվականի հունիսին Հանի Մուլկիի կառավարությունում դարձել է Հորդանանի տուրիզմի և հնությունների նախարար, աշխատել է երկրում զբոսաշրջային ներդրումների ավելացման ուղղությամբ։ Ընտրվել է Արևելյան հետազոտությունների ամերիկյան կենտրոնի խորհրդի անդամ, սակայն պաշտոնից հրաժարվել է, երբ ստանձնել է նախարարի պաշտոնը։ 2016 թվականի դեկտեմբերի 3-ին հովանավորել է Հորդանանում անցկացվող Արաբական ավիացիայի գագաթնաժողովը։ ՅՈՒՆԵՍԿՕ-ի Համաշխարհային ժառանգության կոմիտեի 41-րդ նստաշրջանում ղեկավարել է Հորդանանի պատվիրակությունը։ 2017 թվականին օգնել է Հորդանանում կազմակերպելու  Օպերայի փառատոնը, որն արաբական աշխարհում կազմակերպվել է առաջին անգամ։ 2017 թվականին Forbes ամսագրի տարվա «Կառավարության 10 ամենահզոր արաբ կանանց» շարքում  զբաղեցրել է 8-րդ տեղը։


== Ծանոթագրություններ ==
(5154) Լեոնով

(5154) Լեոնով (անգլ.՝ Leonov), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,079152 ա. մ., առավելագույնը մոտենում է 2,7573 ա. մ. հեռավորության վրա և հեռանում 3,401 ա. մ.։ Արեգակի շուրջ մեկ ամբողջական պտույտ է կատարում 1973,54 երկրային օրվա ընթացքում, իր ուղեծրով շարժվելով միջինում 0,182414 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5154) Լեոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկ Մարգուլիս

Մարկ Մոիսեևիչ Մարգուլիս (ռուս.՝ Марк Моисеевич Маргулис, հոկտեմբերի 16, 1948(1948-10-16), Պուշկինսկի շրջան, Մոսկվայի մարզ, ՌԽՖՍՀ, ԽՍՀՄ), նկարիչ, քանդակագործ, մանկական ուսուցիչ, Նկարիչների միությունների միջազգային կոնֆեդերացիայի անդամ, «Աշխարհի ժողովուրդների արվեստի» միջազգային ասոցիացիայի փոխնախագահ։


== Կենսագրություն ==
Ծնվել է 1948 թվականի հոկտեմբերի 16-ին, Մոսկվայի մարզի Պուշկինի շրջանի Կլյազմա գյուղում։ 1977 թվականին ավարտել է Մոսկվայի կապի էլեկտրատեխնիկական ինստիտուտը։ 1982-1986 թվականներին սովորել է Լենինի անվան Մոսկվայի մանկավարժական ինստիտուտի նկարչա-գրաֆիկական ֆակուլտետում։


== Մանկավարժական գործունեություն ==
Իր կարիերան նա սկսել է գծագրություն և կերպարվեստ դասավանդելով Մոսկվայի միջնակարգ դպրոցներում։ 1980 թվականին կազմակերպել է կերամիկայի դպրոցական խմբակ։ 1983 թվականին հիմնել է Մանկական փորձարարական արվեստների սինթեզի «Քոլոր» (Գույներ) ստուդիան, որը 1987 թվականից նրա գլխավորությամբ աշխատում է Մոսկվայի կենդանաբանական այգուն կից։ 1991 թվականին նախագծել է աշակերտների և նախադպրոցականների դաստիարակության գեղագիտական մեթոդ, որն առաջարկում էր կրթական գործընթացում միավորել ստեղծագործական (գեղանկարչություն, ծեփագործություն, երաժշտություն, պլաստիկ թատրոն) և խաղային տարրեր։


== Սոցիալ-մշակութային գործունեություն ==
«Մոսկվայի մանկական արվեստի միջազգային թանգարան» նախագծի հեղինակն է, որն ստեղծվել է «Քորոլ» ստուդիայի 1-17 տարեկան աշակերտների 45.000 աշխատանքների հիման վրա. մասնակիցները եղել են Ռուսաստանից, Ղազախստանից, Ուկրաինայից, Հայաստանից, Վրաստանից, Ֆրանսիայից, Անգլիայից, ԱՄՆ-ից, Գերմանիայից, Իսպանիայից, Պորտուգալիայից, Ճապոնիայից, Եգիպտոսից, Կոնգոյից, Ավստրալիայից, Լեհաստանից։
Ռուսաստանի քաղաքների արվեստի թանգարաններով «Ուսուցիչ և աշակերտներ» բազմամյա շարժական ցուցահանդեսի կազմակերպիչ է, որը 2006 թվականից անցկացվել է Իվանովո, Կինեշմա, Վիչուգա, Պուչեժ, Յարոսլավլ, Ռիբինսկ, Միշկին, Կալուգա, Վլադիմիր, Տուլա քաղաքներում։ Ցուցահանդեսներում ցուցադրվում է նկարչություն, գրաֆիկա, ճարտարապետական առարկաներ։
Կազմակերպել է հինգ միջազգային էկոլոգիական «Էկոլոգիա։ Երեխաներ։ Ստեղծագործություն» փառատոն, որը անցկացվել է Ռուսաստանում և արտերկրում։


== Ցուցահանդեսներ ==
Նկարչի նկարները գտնվում են Ռուսաստանի և արտերկրի 17 թանգարաններում։ 1983 թվականից ի վեր տեղի է ունեցել նկարչի աշխատանքների ավելի քան 100 ցուցահանդես, որոնցից առավել նշանակալի են.

2000, 2004, 2005, 2006 թվականներ՝ Նկարչի կենտրոնական տուն (Մոսկվա)
2007 թվական՝ Արվեստի շրջանային թանգարան (Կալուգա)
2008 թվական՝ Արվեստի շրջանային թանգարան (Իվանովո)
2008 թվական՝ «Բելյաևո» պատկերասրահ (Մոսկվա)
2012 թվական՝ «Մաքուր լճերում» պատկերասրահ (Մոսկվա)


== Ծանոթագրություններ ==


== Արտաքին հղումներ ==
Վավերագրական ֆիլմեր Մարկ Մարուգլիսի մասին(չաշխատող հղում), 1989—2005.
Էմառի

Էմառի (էստ․՝ Ämari), գյուղական ավան Էստոնիայի Հարյումաա նահանգի Վասալեմա շրջանում։
2011 թվականի տվյալներով գյուղական ավանում բնակվում էր 542 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Յոնաս Լինյաուսկաս

Յոնաս Լինյաուսկաս (լիտ.՝ Jonas Liniauskas, 12 փետրվարի, 1955, Պաբրադե, Շվենչյոնիսի շրջան), լիտվացի բանաստեղծ, մանուկների համար գրքերի հեղինակ։ Լիտվայի գրողների միության նախագահն է (2002 թվականից) և Լիտվայի ռադիոյի ու հեռուստատեսության հանձնաժողովի նախագահը (2003 թվականից)։


== Կենսագրություն ==
Յոնաս Լինյաուսկասը ծնվել է 1955 թվականի փետրվարի 12-ին Պաբրադեում։ Միջնակարգ դպրոցն ավարտել է Կրետինգայում (1973)։ 1973-1975 թվականներին սովորել է Վիլնյուսի համալսարանի բանասիրական ֆակուլտետում։
1975 թվականից որպես ծրագրավորող ու տնտեսագետ աշխատել է կապի համակարգում։ 1984 թվականից Լիտվայի լուսանկարիչների միությունում աշխատել է որպես ավագ տնտեսագետ ու նախագահի տեղակալ։
Աշխատել է «Կոմյունիմո տիեսա» (լիտ.՝ „Komjaunimo tiesa“, «Կոմերիտական ճշմարտություն») և այլ պարբերականների խմբագրություններում։ 1989-1995 թվականներին «Լիտերատուրա իր մյանաս» (լիտ.՝ „Literatūra ir menas“; «Գրականություն և արվեստ») և «7 մյանո դենոս» (Կաղապար:Langi-, «Արվեստի 7 օրեր») շաբաթաթերթերի խմբագրություններում աշխատել է որպես պատասխանատու քարտուղար ու խմբագրի տեղակալ։
1995 թվականին Յոնաս Լինյաուսական ընտրվել է Լիտվայի գրողների միության նախագահության քարտուղար։ 1998 թվականին նշանակվել է նախագահի տեղակալ։ 2002 թվականը դեկտեմբերի 13ից Լիտվայի գրողների միության նախագահն է։ Ընդգրկվել է Լիտվայի ռադիոյի և հեռուստատեսության հանձնաժողովի կազմում։ Լիտվայի ռադիոյի և հեռուստատեսության հանձնաժողովի նախագահն է (2003 թվականի հունվարից)։
Բնակվում է Վիլնյուսում։
Յոնաս Լինյաուսակասի բանաստեղծությունների առաջին գիրքը՝ «Անձրևի ճանապարհորդությունը» (լիտ.՝ „Lietaus kelionė“), լույս է տեսել 1982 թվականին։


== Գրքեր ==
Lietaus kelionė։ eilėraščiai. Vilnius։ Vaga, 1982 (Pirmoji knyga)
Alyvos prieš vėją։ eilėraščiai. Vilnius։ Vaga, 1986.
Mieste։ eilėraščiai. Vilnius։ Vaga, 1991.
Margučių pasaka։ eiliuota pasaka / kartu su Aušra Jonikaite. Vilnius։ Alna litera, 1992.
Vandenų abėcėlė։ eilėraščiai vaikams. Vilnius։ Lietuvos rašytojų sąjungos leidykla, 1993; Vaga, 2003.
Vilties daina / muzika Gintauto Abariaus, žodžiai Jono Liniausko, aranžuotė Leonido Abario. Vilnius։ M.K. Čiurlionio pianistų ir vargonininkų konkursas, 1997.
Vienkiemis։ eilėraščiai. Vilnius։ Regnum, 1998.
Vyrai ir klavyrai։ eilėraščiai ir dainelės su natomis vaikams / Jonas Liniauskas, Jarekas Cechanovičius. Vilnius։ Vaga, 1998.
Oranžinis čiulptukas, arba Mano pirmas sandėris։ pasakos. Vilnius։ Vaga, 2002.
Maža tamsa, arba Augimo nerimas։ pasakos. Vilnius։ Vaga, 2004.
Žolės instinktas։ poezija. Vilnius։ Versus aureus, 2005.
Voverės ir kitos būtybės։ eilėraščiai. Vilnius։ Lietuvos rašytojų sąjungos leidykla, 2007.


== Ծանոթագրություններ ==


== Արտաքին հղումներ ==
Jonas Liniauskas Archived 2007-12-11 at the Wayback Machine.
Jonas Liniauskas(չաշխատող հղում)
Վալվերդե (Սիցիլիա)

Անվան այլ կիրառումների համար տե՛ս՝ Վալվերդե (այլ կիրառումներ)Վալվերդե (իտալերեն՝ Valverde) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 7573 մարդ, 2008 թվականի տվյալներով բնակչության խտությունը կազմում է 1449 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 95028։ Հեռախոսային կոդը՝ 095։


== Ժողովրդագրություն ==
Բնակչության աճը.


== Արտաքին հղումներ ==
http://www.comune.valverde.ct-egov.it/ Archived 2010-04-17 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Network 10

Network 10, Ավստրալիայի խոշորագույն հեռուստաընկերություններից է, հիմնվել է 1964 թվականի օգոստոսի 1-ին, եթեր է հեռարձակվում 1965 թվականից։ Ալիքի հեռուստակայանները գտնվում են Ավստրալիայի հինգ՝ Սիդնեյ, Մելբուռն, Բրիսբեն, Ադելաիդա և Պերտ քաղաքներում, իսկ մասնաճյուղեր ունի երկրի ամբողջ տարածում։ Հեռուստաալիքը երկրում զբաղեցնում է երրորդ տեղը, զիջելով միայն «Seven Network» և «Nine Network» ընկերություններին։ Կաբելային և արբանյակային տիրույթներում հասանելի է Ավստրալիայի ողջ տարածքում։


== Տես նաև ==
10 Peach


== Արտաքին հղումներ ==
Պաշտոնական կայք (անգլ.)
Պաշտոնական վիդեոալիքը ՅուԹյուբ կայքում (անգլ.)
Ֆիլոգենեզ և օնտոգենեզ փիլիսոփայություն

Ֆիլոգենեզ և օնտոգենեզ (հուն. phylon - ցեղ, տոհմ, on, ontos - գոյ, genesis - ծագում), կենսագենետիկական օրենք կամ բիոգենեզ (հուն. bios — կյանք, genesis — ծագում), տերմիններ, որոնք ներմուծել է Է. Հեկկելը (1866 թ.) նշանակելու համար օրգանիզմների պատմական, սեռային (ֆիլոգենեզ) և անհատական (օնտոգենեզ) զարգացումը։


== Ֆիլոգենեզ և օնտոգենեզ ==
Կենդանի բնության զարգացման պրոցեսում ֆիլոգենեզը և օնտոգենեզը անխզելիորեն կապված և փոխադարձաբար պայմանավորված են։ Օնտոգենեզը պատմական զարգացման արդյունք է, այսինքն ֆիլոգենեզի արդյունք, մյուս կողմից ֆիլոգենեզը տեղի է ունենում անհատական փոփոխությունների հողի վրա, այսինքն օնտոգենեզի հողի վրա՝ կենսագենետիկական օրենք։ Այս փոխներգործության մեջ արտացոլվում է մասի (անձի) և ամբողջի (սեռ), առանձինի և ընդհանուրի միասնությունը, զարգացման պարուրաձև պրոցեսի դիալեկտիկան, զարգացում, որի յուրաքանչյուր էտապում վերառված ձևով վերարատադրվում են նախորդ էտապներում տեղի ունեցած որակական թռիչքները։ Ֆիլոգենեզի և օնտոգենեզի միասնության գաղափարն առաջ է քաշվել Դարվինի կողմից, մշակվել է Է. Հեկկելի, Միչուրինի և ուրիշների կողմից։


== Կենսագենետիկական օրենք ==
«Կենսագենետիկական օրենք» տերմինը ձևակերպել է Մյուլլերը 1864 թվականին, այնուհետև ներմուծել է Է. Հեկկելը 1866 թվականին, չնայած այդ օրենքի դրսևորումները նկատվել են ավելի վաղ (գերմանացի բնափիլիսոփա Օկեն, ռուս կենսաբան Ռուլին և ուրիշներ)։ «Օնտոգենեզը ֆիլոգենեզի եզրակացությունն է»։ Այսպիսի ձևակերպում տվեց Հեկկելը։ Ֆիլոգենեզի և օնտոգենեզի հարաբերակցության խնդրի հիմնավոր հետազոտությունը կատարել է Դարվինը։ Կենսագենետիկական օրենքի մեթոդաբանական նշանակությունն այն է, որ այն հուսալի հենարան է ծառայում զարգացման տեսության համար (Ֆ. Էնգելս)։
Կենսագենետիկական օրենքը հանդիսացավ պարզից դեպի բարդը որակական զարգացման բնագիտական հաստատումը, էվոլյուցիոն տեսության հաստատումը։ Բոլդուին, Սթենլի Հոլլը, Ֆրոյդը և ուրիշներ փորձեր են արել կենսագենետիկական օրենքի նշանակությունը տարածելու անհատի հոգեկան զարգացման բնագավառի վրա։ Բայց դա հասարակական երևույթները կենսաբանական օրենքների գործողությամբ բացատրելու մեխանիստական փորձերի դրսևորումներից մեկն էր։


== Տես նաև ==
Օնտոգենեզ
Կյանքի ծագում/Աբիոգենեզ
Հոգեկանի զարգացումը ֆիլոգենեզում
Բիոգենետիկական օրենք
Աբիոգենեզ


== Ծանոթագրություններ ==
Մանդենց

Մանդենց, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Շենաձորի գյուղախմբում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դոբրայա Վոլյա (գյուղ, Նովի Բուգի շրջան)

Դոբրայա Վոլյա (ուկրաիներեն՝ Добра Воля), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Դոբրայա Վոլյա գյուղում բնակվում էր 143 մարդ։ Բնակավայրը զբաղեցնում է 0,28 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախյան պատերազմում զոհված ազատամարտիկների ցանկ (Է)

Այստեղ ներկայացված են Արցախյան պատերազմում զոհված ազատամարտիկների ցանկի Է տառով սկսվող ազգանունները։

Էդաև Արթուր Կառլենի (12.4.1967, ––– – 8.1.1994, Մարտակերտի շրջանում)
Էլարյան Հրաչյա Ռազմիկի (1.4.1971, Երևան – 11.5.1994, Մարտակերտի շրջանում)
Էլբակյան Մխիթար (Արարատ) Վահագի [31.8.1965, գ. Սուլդա (Վրաստան, Ախալքալաքի շրջան) – 26.2.1992, գ. Խոջալու (այժմ՝ գ. Իվանյան՝ Ասկերանի շրջանում)]
Էլբակյան Սամվել Լևոնի [8.10.1952, գ. Նորապատ (այժմ՝ Արմավիրի մարզում) – 29.6.1992, Մարտակերտի շրջանում]
Էլլարյան Հարություն Երվանդի [17.8.1968, գ. Սարիգյուղ (այժմ՝ Տավուշի մարզում) – 26.2.1993, գ. Էդիլլու (այժմ՝ գ. Ուխտաձոր՝ Հադրութի շրջանում)]
Էլյազյան Շուրա Գրիգորի [5.1.1950, գ. Տեղ (այժմ՝ Սյունիքի մարզում) – 13.10.1993, Գորիսի շրջանում]
Էլյազյան Արմեն Սուրենի [30.11.1966, Ստեփանակերտ – 14.10.1993, գ. Ննգի (ԼՂՀ Մարտունիի շրջան)]
Էլոյան Նորիկ Ազնիվի [1.1.1959, գ. Այգեպատ (այժմ՝ Արարատի մարզում) – 1.9.1990, գ. Այգեպատ]
Էլոյան Սոս Ազնիվի [22.7.1962, գ. Այգեպատ (այժմ՝ Արարատի մարզում) –16.7.1990, Թալինի շրջանում]
Էլչիբեկյան Սամվել Հմայակի [27.9.1974, գ. Սարիջա (Ադրբեջան, Շաքիի շրջան) – 3.2.1994, գ. Հորադիզ (Ֆիզուլիի շրջան)]
Էմիրյան Արսեն Ռեմիկի (1.3.1972, Երևան – 22.1.1990, Շահումյանի շրջանում)
Էմիրյան Մհեր Վաղարշակի [24.8.1961, գ. Հարությունագոմեր (Մարտակերտի շրջան) – 22.9.1991, գ. Չափար (Մարտակերտի շրջան)]
Էմիրյան Վոլոդյա Արշավիրի [30.7.1955, –––––– – 6.1.1994, գ. Մաղավուզ (Մարտակերտի շրջան)]


== Տես նաև ==
Արցախյան պատերազմ
Արցախյան պատերազմում զոհված ազատամարտիկների ցանկ
Ուշկովո (գյուղ, Բելոմորսկի շրջան)

Ուշկովո (ռուս.՝ Ушково), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը 2002 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ-Ջիզայի շրջան (Սիրիա)

Ալ-Ջիզայի շրջան (արաբ․՝ ناحية الجيزة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառի 8 շրջաններից մեկը։
Վարչական կենտրոնն է Ալ-Ջիզա քաղաքը։ 2004 թվականի մարդահամարի տվյալներով շրջանը ունի 21,100 բնակչություն։ Տարածքը կազմում է 109.71 կմ²։
Ունի 3 գյուղ և ավան

Ալ-Ջիզա (արաբ․՝ الجيزة‎‎)
Ղասմ (արաբ․՝ غصم‎‎)
Ալմատա (արաբ․՝ المتاعية‎‎)


== Ծանոթագրություններ ==
Դոնսկոյ (Օռլովսկի շրջան)

Անվան այլ կիրառումների համար տե՛ս՝ Դոնսկոյ (այլ կիրառումներ)Դոնսկոյ (ռուս.՝ Донской), գյուղ Ռուսաստանի Ռոստովի մարզի Օռլովսկի շրջանում։ Մտնում է Դոնսկի գյուղական համայնքի կազմի մեջ։
Տիփոն

Տիփոն (/ˈtaɪfɒn, -fən/ , հուն․՝ Τυφῶν, Տուփոն [typʰɔ̂ːn]), հայտնի է նաև Տիփեուս (Τυφωεύς, Տիփուեուս), Տիփաոն (Τυφάων, Տիֆաոն) կամ Տիփոս (Τυφώς), հարյուրգլխանի ահռելի հրեշ հին հունական դիցաբանության մեջ։ Ըստ Հեսիոդոսի՝ Տիփոնը եղել է տիեզերքի բոլոր մարդկանց, ինչպես նաև տիտանների, կիկլոպների ու հեկատոնքեյրների նախամոր՝ Գեայի և դժնադեմ Տարտարոսի որդին։ Մինչ Զևսի կողմից սպանվելը Տիփոնի կինը՝ կես-կին կես-օձ Էքիդնան, բազմիցս հղիանում է՝ լույս աշխարհ բերելով բազմաթիվ հրեշների, այդ թվում՝ երկգլխանի շուն Օրփոին, դժոխային շուն Կերբերին, Լերնեյան Հիդրային և Քիմերային։
Հին հունական դիցաբանության մեջ Տիփոնը հայտնի է դարձել օլիմպիացի Զևսի դեմ մղած մենամարտից հետո։


== Ծանոթագրություններ ==
Կրետ սովորական

Կրետ սովորական (լատ.՝ Vespula vulgaris), թաղանթաթևավոր միջատների կարգ։ Իսկական կրետներից է, որը ստեղծում է ամենամեծ գաղութներից մեկը (մեկ գաղութում կարող են հաշվվել ավելի քան 5000 աշխատավոր կրետ և մոտ 15 000 բջիջ) և արտահայտված է տարբեր կաստայական խմբերի էգերի խիստ տարբերությամբ։


== Տարածվածություն ==
Հյուսիսային կիսագունդ։ Ինտրոդուկցիա է արվել Իսլանդիա, Հավայան կղզիներ, Ավստրալիա և Նոր Զելանդիա։


=== Ինտրոդուկցիա ===
Նոր Զելանդիա ինտրոդուկցիա է արվել 1980 թվականներին։ Այստեղ այս տեսակը տեղական այլ միջատների համեմատությամբ ավելի ագրեսիվ է և թռչունների հետ մրցակցում է սննդային պաշարների համար։
Կրետների ալեհավաքների վրա կան կառուցվածքներ, որոնք ունակ են ընդունել մրջյունների ֆերոմոնային ազդակները, որոնց օգնությամբ էլ կրետները գտնում են մրջյունների կողմից գտնված սնունդը։ Բայց մրջյունները խիզախ հարձակվում են վայրէջք կատարող կրետների վրա, գործի են դնում ծնոտներն ու մրջնաթթուն, միայն թե նրանցից կորզեն ինչ-որ ուտելիք։ Այդպիսի համառությունից գրգռված կրետը ծնոտներով բռնում է մրջյունին, թռչում է հեռու և վայր գցում ակամա ուղևորին։ Մրջյունները ֆիզիկական վնասվածքներ չեն ստանում ո՛չ կրետի ծնոտներից, ո՛չ էլ՝ ընկնելուց (և կարող են շարունակել սնունդ հայթայթել, որպեսզի դրանց նորից հայտնաբերեն կրետները), բայց, վայր ընկնելուց շշմած՝ հիմնականում այլևս չեն վերադառնում սննդի այդ աղբյուրին։


== Նկարագրություն ==
Մարմինը սև է, կրծքի հատվածում դեղին բծերով և փորիկի վրա մեծ դեղին հատվածներով։ Թաղանթաթևավորների մեջ այս տեսակը ունի միջին չափսեր՝ աշխատավորների երկարությունը 12-14 մմ է, իսկ էգինը՝ 18 մմ


== Էկոլոգիա և տեղաբնակեցում ==
Ամառվա վերջում սովորական տեսակը, ըստ թվաքանակի, գերակշռում է բոլոր իսկական կրետների մեջ։


=== Մակաբույծներ ===
Բները ախտահարում է հովհարակիրների ընտանիքին պատկանող բզեզ-հովհարակիրը (Metoecus paradoxus), որը կարող է մեծ վնաս հասցնել թույլ գաղութին, որն էլ լրջորեն ազդում է աշխատավորների գաղութների արտադրանքի և գաղութի կյանքի վրա։


== Ծանոթագրություններ ==
Բաքվի երաժշտական ակադեմիա

Բաքվի երաժշտական ակադեմիա (ադրբ.՝ Üzeyir Hacıbəyov adına Bakı Musiqi Akademiyası, նախկին անվանումը՝ Ադրբեջանի պետական կոնսերվատորիա) երաժշտական բարձրագույն ուսումնական հաստատություն Բաքվում։ Հիմնադրվել է 1920 թվականին։


== Պատմություն ==
1919 թվականին կոմպոզիտոր Հաջիբեկովը Ադրբեջանի կրթության ժողովրդական կոմիսարիատում առաջ է քաշում Ադրբեջանում կոնսերվատորիա բացելու հարցը։ 1920 թվականի մայիսի 25-ին հիմնադրվում է Ադրբեջանի պետական կոնսերվատորիան։ 1939 թվականին Հաջիբեկովը դառնում է կոնսերվատորիայի ռեկտոր։ 1991 թվականին կոնսերվատորիան անվանափոխվում է Հաջիբեկովի անվան երաժշտական ակադեմիայի։
1930 թվականին Բաքվի հայկական Սուրբ Թադևոս-Բարդուղիմեոս մայր տաճարը քանդել և տեղում կառուցել են կոնսերվատորիայի նոր շենքը։
Ակադեմիան ունի 3 ֆակուլտետ, 18 ամբիոն։
Ակադեմիային կից գործում են՝

Բյուլբյուլի անվան երաժշտական դպրոցը (1931)
Երաժշտական դպրոց-ստուդիա (1980)
Մամեդովի անվան օպերային ստուդիա (1984)Գործում են նաև 2 գիտական լաբորատորիա։ 2002 թվականի տվյալներով ակադեմիայի գրադարանն ունեցել է 235.000 կտոր գրականություն։


== Հայտնի շրջանավարտներ ==
Սուրեն Մեհրաբյան
Ֆիկրետ Ամիրով
Սոնա Ասլանովա
Վագիֆ Մուստաֆազադ
Մուսլիմ Մագոմաև
Վլադիմիր Շաինսկի
Յուրի Տեր-Օսիպով
Իրինա Ալլեգրովա


== Պատկերասրահ ==

		


== Ծանոթագրություններ ==


== Արտաքին հղումներ ==
Официальный веб-сайт Бакинской музыкальной академии (ադրբ.)(ռուս.)(անգլ.)
Бретаницкий С. Л. (ռուս.)
(3687) Ձուս

(3687) Ձուս (անգլ.՝ Dzus), աստերոիդ աստերոիդների հիմնական գոտում։ Հայտնաբերվել է 1908 թվականի հոկտեմբերի 7-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,730285 ա. մ., առավելագույնը մոտենում է 2,1908 ա. մ. հեռավորության վրա և հեռանում 3,2698 ա. մ.։ Արեգակի շուրջ մեկ ամբողջական պտույտ է կատարում 1647,82 երկրային օրվա ընթացքում, իր ուղեծրով շարժվելով միջինում 0,21847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3687) Ձուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարասյովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ԿարասյովկաԿարասյովկա (ուկրաիներեն՝ Карасівка, Ղրիմի թաթարերեն՝ Qarasuv Başı), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կարասու-Բաշի։
2001 թվականի տվյալներով Կարասյովկա գյուղում բնակվում էր 196 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջարաբուլուսի շրջան

Ջարաբուլուսի շրջան(արաբ․՝ ناحية جرابلس‎‎) Սիրիայի Արաբական Հանրապետությանշրջանի կարգավիճակ ունեցող վարչական միավոր, որը հանդիսանում է Ջարաբուլուսի գավառի երկու շրջաններից մեկը։
Վարչական կենտրոնն է Ջարաբուլուս քաղաքը։ 2004 թվականի մարդահամարի տվյալներով շրջանը ունի 41,575 բնակչություն։ Տարածքը կազմում է 316.52 կմ²։


== Ծանոթագրություններ ==
Կարիբյան ծովի ծովահենները (ֆիլմաշար)

«Կարիբյան ծովի ծովահենները» (անգլ.՝ Pirates of the Caribbean), արկածային ֆիլմաշար է, որի ռեժիսորներն են Գոռ Վերբինսկին (1-3) և Ռոբ Մարշալը (4)։ Բոլոր մասերի սցենարի հեղինակներն են Թերի Ռոսսիոն և Թեդ Էլիոտը, իսկ պրոդյուսերը՝ Ջերրի Բրուքհայմերը։ Walt Disney Pictures ընկերությունը սկսել է նկարահանվել ֆիլմը Դիսնեյլենդ զբոսայգիներում նույնանուն խաղահրապարակներ բացելուց հետո։ Գլխավոր՝ Ջեք Ճնճղուկի դերում հանդես է գալիս Ջոնի Դեփը։
Առաջին ֆիլմի վերնագիրն է «Կարիբյան ծովի ծովահենները. «Սև մարգարտի» անեծքը», որի պրեմիերան կայացավ 2003 թվականին։ Ֆիլմը ունեցավ մեծ հաջողություն, որի հետևանքով Walt Disney Pictures կինոընկերությունը որոշում կայացրեց շարունակել նկարահանումները։ Երկրորդ մասի նկարահանումները ավարտվեցին 2006 թ. մարտի 1-ին։ Ֆիլմը ստացավ «Կարիբյան ծովի ծովահենները. Մեռյալի սնդուկը» վերնագիրը, և ամբողջ աշխարհում հավաքեց ավելի քան 1 միլիարդ դոլարի շահույթ բերեց։ Այդ ցուցանիշով ֆիլմը 2006 թ. ամենաշահույթաբեր ֆիլերի ցանկում զբաղեցրերց երրորդ տեղը։ Երրորդ ֆիլմի՝ «Կարիբյան ծովի ծովահենները. Աշխարհի ծայրին» նկարահանումները ավարտվեցին 2007 թ. հունվարի 10-ին, որի շահույթը կրկնապատկեց նախկին ֆիլմի եկամուտը, հավաքելով արդեն 2 միլիարդ դոլար։ 2008 թվականին Ջոնի Դեփը երկարացրեց ֆիլմաշարում նկարահանումները շարունակելու համար պայմանագիրը։ ֆիլմի համար։ 2010 թ. հունիսի 15-ին Հավայան կղզիներում սկսվեցին չորրորդ՝ «Կարիբյան ծովի ծովահենները. Օտար ափերին» ֆիլմի նկարահանումները, և ավարտվեցին նույն թվականի նոյեմբերի 19-ին։ Ֆիլմի պրեմիերան կայացավ 2011 թվականի մայիսի 20-ին։ Նաև հաստատվեց ևս երկու ֆիլմ նկարահանելու որոշումը։


=== Ֆիլմեր ===
2003 - Կարիբյան ծովի ծովահենները. «Սև մարգարտի» անեծքը
2006 - Կարիբյան ծովի ծովահենները. Մեռյալի սնդուկը
2007 - Կարիբյան ծովի ծովահենները. Աշխարհի ծայրին
2011 - Կարիբյան ծովի ծովահենները. Օտար ափերին
2017 - Կարիբյան ծովի ծովահենները. Մեռյալները հեքիաթներ չեն պատմում


== Ծանոթագրություններ ==


== Արտաքին հղումներ ==
Պաշտոնական կայք
Pirates of the Caribbean-wiki
Արնքատեր

Արնքատեր, լճակ Վրաստանի Ախալքալաքի մունիցիպալիտետում, Ախալքալաքի սարահարթում, Ալաթուման գյուղի մոտ, բլրակների միջև։ Ըստ ավանդության, այդպես է կոչվել այն պատճառով, որ լճի մեջ իբր խեղդվել է մի հոտաղ երեխա։


== Ծանոթագրություններ ==
Ուսվա (քաղաքատիպ ավան, Գրեմյաչինսկի շրջան)

Ուսվա (ռուս.՝ Усьва), քաղաքատիպ ավան Ռուսաստանի Պերմի երկրամասի Գրեմյաչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 578 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղազենց

Ղազենց, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կաստրոիզմ

Կաստրոիզմ, տեսություն և պրակտիկա, որը կապված է Ֆիդել Կաստրոյի անվան հետ։ Կաստրոիզմն առաջացել է լատինամերիկյան ավանդույթների և Կուբայական հեղափոխության փորձի հիման վրա։ Առաջին անգամ Կաստրոն հրապարակավ հանդես է եկել «Պատմությունն ինձ արդարացնելու է» ելույթով, որի ժամանակ խոսել է ազգայնականության, ժողովրդավարության և սոցիալական արդարության, բայց ոչ սոցիալիզմի մասին։
Կաստրոն Լատինական Ամերիկայում ստեղծել է զուգահեռ կոմունիստական կազմակերպությունների ցանց, որոնք կողմնորոշված էին ոչ թե դեպի Մոսկվա, այլ դեպի Հավանա։


== Պատմական և քաղաքական իրադարձությունների ազդեցություն ==
Կաստրոիզմը լենինիզմի, ստալինիզմի և մաոիզմի հետ կարելի է դասակարգել կոմունիզմի հոսանքների շարքում։ Սակայն կաստրոիզմի արմատները հեղափոխություններով և ազգային-ազատագրական պատերազմներով հագեցած լատինամերիկյան տարածաշրջանի պատմության մեջ են։
Կաստրոիզմի կարևոր բաղադրիչն է կրեոլական հեղափոխական ազգայնականությունը։ Այն սկիզբ է առել Լատինական Ամերիկայի երկրների՝ Իսպանիայից անկախանալու համար մղվող պայքարից։ Երկու հարյուրամյակի ընթացքում Լատինական Ամերիկայում չի դադարել պայքարը՝ նախ իսպանացի գաղութարարների դեմ, ապա՝ «գրինգոյի» ազդեցության դեմ, տեղի խունտաների և լատիֆունդիստների դեմ։


== Կապ ստալինիզմի հետ ==
Չնայած կոմունիստական հայացքներին՝ Կաստրոն դժգոհ է մնացել Իոսիֆ Ստալինի քաղաքականությունից։ Ֆիդել Կաստրոն քննադատել է ԽՍՀՄ-ին իշխանության չարաշահման, ճնշումների և անձի պաշտամունքի համար։ Միևնույն ժամանակ Կաստրոն նաև կարծում էր, որ Ստալինը մեծ ներդրում է ունեցել երկրի արդյունաբերացման և հիտլերյան նացիզմի նկատմամբ հաղթանակի գործում։


== Կաստրոյի քաղաքականության հետևանքներն էկոնոմիկայի ոլորտում ==
Բարեփոխումների, արտաքին քաղաքականության և Ֆիդել Կաստրոյի գործունեության արդյունքում Կուբայի տնտեսությունն ունեցել է ինչպես առավելություններ, այնպես էլ թերություններ։
Ձեռքբերումներ՝

տուրիստական ճյուղի զարգացում,
շաքարի և նիկելի արտահանում,
էլիտային սիգարների արտադրություն,
բանկային ոլորտի ամրապնդում,
նավթային արդյունաբերության զարգացում։Կորուստներ՝

ԱՄՆ-ի էմբարգոյի պատճառով բացակայում է կարևոր շուկաների և ներդրումների հասանելիությունը։
Արտարժույթի սուր պակասուրդ։
Բարդացված առևտրային սահմանափակումները խոչընդոտում են ներդրումներին։
Վատ ենթակառուցվածք։
Վառելիքի, պարարտանյութերի և պահեստամասերի դեֆիցիտ։


== Տես նաև ==
Կուբայական հեղափոխություն


== Ծանոթագրություններ ==


== Աղբյուրներ ==
Կաստրոիզմ Archived 2019-10-03 at the Wayback Machine.(ռուս.)
Աստերոիդների ցանկ (137401-137500)

Աստերոիդների ցանկ (137301-137400)  • Աստերոիդների ցանկ  • Աստերոիդների ցանկ (137501-137600)
 Աստերոիդների ցանկ (137301-137400)  • Աստերոիդների ցանկ  • Աստերոիդների ցանկ (137501-137600)
Տալկ

Տալկ (արաբ․՝ talg‎‎՝ ), միներալ շերտավոր սիլիկատների ենթախմբից։ Քիմիական կազմը՝ Mg3[Si4O10](OH)2։ Բյուրեղագիտական համակարգը մոնոկլինային է։ Առաջացնում է թեփուկավոր, խիտ ագրեգատներ, սակավ՝ անկանոն բյուրեղներ։ Անգույն է կամ տարբեր երանգներով։ Փայլը՝ սադափի։ Կարծրությունը՝ 1, խտությունը՝ 2580—2830 կգ/մ³։ Շոշափելիս ճարպոտ է։ Թերթերը ճկուն են, բայց առաձգական չեն։ Արդյունք է գերհիմքային ապարների հիդրոթերմալ փոփոխության։ Սովորաբար հանդիպում է սիլիկահողային դոլոմիտներում։ ԽՍՀՄ-ում հայտնի է Միջին Ուրալում, Արևելյան Ատյանում, արտասահմանում՝ Կանադայում, ԱՄՆ-ում, Ֆրանսիայում։ Կիրառվում է արդյունաբերության տարբեր ճյուղերում (ռետինի, թղթի, պարֆյումերիայի, կոսմետիկայի և այլն)։


== Հատկություններ ==
Գույնը՝ սպիտակից մինչև բաց կանաչ։ Փայլը՝ յուղոտ։ Եզրերը ճառագայթային։ Ունի չափազանց կատարյալ ճեղքեր։ Տալկը բացահայտել է գիտնական Մայքլ Ֆարադեյը։ Ունի նվազագույն (1-2 միավոր) կարծրություն։ Շոշափելիս ճարպոտ է։


== Տեսակները ==
Մինեսոտա (բաղադրությունը 50-80% Fe),
Վիլլեմսետ հիմնականում պարունակում է նիկել,
Ստեաիտ(տալկ) - խիտ զանգված,
Ագալիտ-կարծր
Ազնիվ տալկ - թափանցիկ թեթև


== Բաղադրությունը այլ քարերի ==
Տալկոքլորիտ- բաղկացած է 40-50% տալկից։


== Կիրառումը ==
Մանկական փոշիների հիմնական բաղադրիչ մասն է կազմում։ Կիրառվում է արդյունաբերության տարբեր ճյուղերում (ռետինի, թղթի, պարֆյումերիայի, կոսմետիկայի և այլն)։ Սննդամթերքի արդյունաբերությունում գրանցված է որպես սննդամթերքի հավելում E553b։ Օգտագործման կարևոր ոլորտներից է խեցեղենի արտադրությունում։


== Արդյունահանում և արտադրություն ==
Խորհրդային տարիներին շահագործվում էր Շաբրովսկի տալկը Մերձավոր Ուրալում և Միասկային տալկը Հարավային Ուրալում։ Սովորաբար հանդիպում է սիլիկահողային դոլոմիտներում։ ԽՍՀՄ-ում հայտնի է Միջին Ուրալում, Արևելյան Ատյանում, արտասահմանում՝ Կանադայում, ԱՄՆ-ում, Ֆրանսիայում։ Կիրառվում է արդյունաբերության տարբեր ճյուղերում (ռետինի, թղթի, պարֆյումերիայի, կոսմետիկայի և այլն)։


== Վտանգավոր է ==
Նախկինում ենթադրում էին, որ ներշնչելիս տալկի փոշին կարող է առաջացնել տալկոզ՝ բարորակ հիվանդություն պնեվմոկոնիոզային խմբից, սակայն հատուկ ուսումնասիրությունները, անցկացրած եվրոպական ասսոսացիայում տալկ արտադրողների կողմից, ցույց տվեցին, որ տալկը անվտանգ է առողջության համար։
Մինչդեռ, ամերիկացի գիտնակաները պարզեցին, որ փոշի պարունակող տալկի պարբերական կիրառումը կանանց սեռական օրգաններում մեծապես մեծացնում է ռիսկը արգանդի քաղցկեղի առաջացման համար։ Ըստ հետազոտողների, այդ կախվածությունը կարող է կապված լինել այն հանգամանքով, որ տալկի ամենափոքր մասնիկները կարող են ներթափանցել ներքին օրգաններ, և այնտեղ մնան երկար տարիներ, առաջացնելով քռոնիկ բորբոքումներ։ Այն երկար ժամանակ մնալավ առաջացնում է բորբոքումներ, և իր հերթին, ստեղծում է բարենպաստ պայմաններ բջիջներում քաղցկեղի առաջացման համար։


== Հղումներ ==
Тальк в базе catalogmineralov.ru (ռուս.)
Тальк в базе webmineral.com (անգլ.)


== Ծանոթագրություններ ==
Ենիքյոյ (Էրզրումի գավառ, Աշկալայի մոտ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Աշկալա գյուղաքաղաքից 6-6.5 կմ հարավ, Արևմտյան Եփրատի և վերջինիս ավազանի Ջինդերե գետի ջրբաժանի տարածքում։


== Բնակչություն ==
XX դարի սկզբին ուներ 84 տուն՝ 454 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բատիշչևո (գյուղ, Վյազեմսկի շրջան)

Անվան այլ կիրառումների համար տե՛ս՝ ԲատիշչևոԲատիշչևո (ռուս.՝ Батищево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմհե

Կիմհե (կոր.՝ 김해시, 金海市), Կիմհե-սի, քաղաք Հարավային Գյոնգսանգ նահանգում՝ Կորեայի Հանրապետությունում։ Կիմհեն կառավարող վաղ կորեական Գիմգվան Կայա պետության էլիտայից ծագած արիստոկրատական Գիմերի տոհմի հարազատ քաղաքն է։ Քաղաքը հայտնի է Փյոնհան և Գիմգվան Կայա վաղ կորեկան պետությունների պատմական տեսարժան վայրերով։


== Պատմություն ==
Կիմհեի պատմությունը սկսվում է նրա ներկայիս տարածքում Կայա ցեղային միությունների ստեղծմամբ։ 542 թվականին Կայան գրավվել է Սիլա պետության կողմից, իսկ Կիմհեի տարածքում առաջացել է Գիմգվան գավառը։ 756 թվականին Գիմգվանը վերանվանվել է Կիմհեի։ 971 թվականին Կորյո դինաստիայի օրոք Կիմհեն ստացել է կորեական գավառի կարգավիճակ։ Գրեթե հազար տարի անց՝ Չոսոն դինաստիայի կառավարման մայրամուտին, Կիմհեն ստացել է գավառի (կուն) կարգավիճակ։ Քաղաքի կարգավիճակը (սի) ստացվել է 1995 թվականի մայիսի 10-ին։


== Աշխարհագրություն ==
Կիմհեն գտնվում է Կորեական թերակղզու հարավ-արևելքում։ Արևելքում և հարավ-արևելքում սահմանակից է Բուսանին և Յանգսանին, արևմուտքում` Չհանվոնին, հյուսիսում` Միրյանին։ Լանդշաֆտը արևմուտքում լեռնային է, իսկ արևելքում՝ համեմատաբար հարթ։


== Վարչական բաժանում ==
Կիմհեն վարչակնորեն բաժանված է 1 իպի, 7 մենի և 9 տոնի (դոնի)։


== Զբոսաշրջություն և տեսարժան վայրեր ==
Կիմհեի ազգային թանգարան։ Էքսպոզիցիան նվիրված է հիմնականում Կորեայի Կայի գեր-պետության ժառանգությունը։
Կիմհեի աստղագիտական ​դիտարան։ Գտնվում է Փունսոնսան լեռան վրա։ Համալիրի ընդհանուր մակերեսը կազմում է շուրջ 7 հազար մ²։ Աստղադիտարանը բաց է զբոսաշրջիկների համար։
Հարավային Կորեայի նախկին նախագահ Նո Մյուհենի տուն-թանգարան։ Գտնվում է Փոնսանիում։
Կայա մշակութային փառատոն՝ նվիրված Կայայի հնագույն ցեղային միության մշակութային և բանահյուսական ժառանգությանը։
Սուրո արքայի գերեզման
Խո թագուհու գերեզման
Կուջիբոն բլուր
Հնագիտական ​​վայրեր Փոնհվանդոնում
Փունսանսոն ամրոց
Ինհասի բուդդայական վանք
Կիմհեիպսոնի հյուսիսային դարպաս
Կայի պատմության թեմատիկ պարկ
Կիմհեհանգեի կոնֆուցիական դպրոց
Հողարկավորության բլուրները Դեսոնդոնում


== Խորհրդանիշները ==
Ինչպես և Հարավային Կորեայի մնացած քաղաքներն ու գավառները, Կիմհեն ունի մի շարք խորհրդանիշներ․  

Ծառը-գինգկո։
Ծաղիկը-սալորենու ծաղիկ։
Թռչունը-կաչաղակ։
Մասկոտը-Հեդոն կրիա՝ հին Կարակ թագավորության առասպելի հերոս։


== Քաղաք-եղբայրներ ==
Կիմհեն ունի մի շարք քույր–քաղաներ․  

 Ճապոնիա Մունակատա, ֆուկուոկա պրեֆեկտուրա (1992 թվական)
 Վիետնամ Բյենհոա, Դոնհնայ նահանգ, Վիետնամ (1996 թվական)
 ԱՄՆ Սալեմ, Օրեգոն նահանգ (1997 թվական)
 ԱՄՆ Լեյքվուդ, Վաշինգտոն նահանգ
 Չինաստան Լայսի, Շանդուն նահանգ (1997 թվական)
 Չինաստան Վուքսի, Ցզյանսու նահանգ (2005 թվական)
 Հնդկաստան Այոխդյա, Ուտար Պրադեշ նահանգ (2000 թվական)


== Տես նաև ==
Հարավային Կորեայի քաղաքների ցանկ


== Ծանոթագրություններ ==


== Արտաքին հղումներ ==
«Քաղաքի պաշտոնական կայք» (անգլերեն)։ Արխիվացված է օրիգինալից 2005-01-31-ին  
Վիքի-հանրագիտարանում քաղաքի էջը Galbijim(անգլ.)
Գարագ մշակույթի փառատոն Archived 2007-09-29 at the Wayback Machine.
Կլարա Սանչես

Կլարա Սանչես (իսպ.՝ Clara Sánchez, մարտի 1, 1955(1955-03-01), Գուադալախարա, Կաստիլիա-Լա Մանչա, Իսպանիա), իսպանացի վիպասան։ 2013 թվականին El cielo ha vuelto վեպի համար արժանացել է «Վեպերի մոլորակ մրցանակին»։


== Կենսագրություն ==

Կլարա Սանչեսը ծնվել է 1955 թվականին Գվադալախարայում։ Իսպաներեն բանասիրության գիտական աստիճան է ստացել Մադրիդի Կոմպլուտենսե համալսարանից, այնուհետև դասավանդել է 
Իսպանիայի Հեռակա կրթության ազգային համալսարանում։
Սանչեսը ներածականներ է գրել մի շարք արտասահմանյան հեղինակների, այդ թվում`Յուկիո Միսիմայի և Անջեյ Շչիպյորսկու համար, որը գրել է տարբեր ազգային պարբերականների համար, իր աջակցությունն է բերել Իսպանիայի հանրային հեռուստատեսության «Qué grande es el cine» շարքին, որի ռեժիսորն է Խոսե Լուիս Գարսին։ Սանչեսի դեբյուտային վեպը՝ Piedras preciosas (1989), քննադատության է արժանացել։ Ինչպես իր հետագա աշխատանքներում, այստեղ նույնպես նա օգտագործում է մտերմիկ, կոստումբրիզտական արձակ ու ցինիկ հումոր`ժամանակակից աշխարհի անհամապատասխանությունները բացահայտելու համար։
No es distinta la noche (Գիշերները չեն տարբերվում, 1990) և El palacio varado (Ափ նետված պալատ, 1993) հետո լույս է տեսել  Desde el mirador  (1996 թ.) ստեղծագործությունը, մարդկային խոցելիության հետազոտություն, որը քառասունամյա կնոջ տեսանկյունից;  El misterio de todos los días  (1999) ստեղծագործությունը մի պրոֆեսորի պատմություն է, որը սիրահարվում է իր ուսանողներից մեկին, Últimas noticias del paraíso (2000)՝ ժամանակակից երիտասարդների շփոթության և օտարման հետազոտությունն է, որը 2000 թվականին արժանացել է հեղինակավոր «Alfaguara» հրատարակչության մրցանակին։ Կլարա Սանչեսի աշխատանքները հրատարակվել են ինչպես Իսպանիայում, այնպես էլ Լատինական Ամերիկայում։


== Մրցանակներ ==
2010 թվականին  Lo que esconde tu nombre վեպի համար Սանչեսն արժանացել է Նադալի մրցանակի։ Ստեղծագործությունը հոգեբանական թրիլեր է, որի գլխավոր դերակատարները Մաութհաուզեն-Գուզեն համակենտրոնացման ճամբարը վերապրած իսպանացի հանրապետականն է և օտարացած երիտասարդ կինը, որոնք Կոստա դել Սոլում հանդիպում են տարեց նացիստ զույգին։

Իսպանական գրական և մշակութային ինստիտուտի մրցանակ, 1998
«Alfaguara» հրատարակչության մրցանակ (2000) Últimas noticias del paraíso (Վերջին նորություններ դրախտից) վեպի համար
Գերման Սանչես Ռուիպերեսի մրցանակ Տարվա լավագույն հոդվածի համար, 2006
Նադալի մրցանակ Lo que esconde tu nombre վեպի համար, 2010
Մանդարաչե մրցանակ  El cielo ha vuelto վեպի համար, 2013
Մոլորակ մրցանակ El cielo ha vuelto վեպի համար,  2013


== Վեպեր ==
Piedras Preciosas (1989)
No es distinta la noche (1990)
El palacio varado (1993)
Desde el mirador (1996)
El misterio de todos los días (1999)
Últimas noticias del paraíso (Ալֆագուարա մրցանակ 2000), Ed. Alfaguara, Madrid.
Un millón de luces (2003) Ed. Alfaguara, Madrid. 84-204-0070-X
Presentimientos (2008)
Lo que esconde tu nombre (Նադալ մրցանակ 2010) Ed. Destino, Barcelona.
Entra en mi vida (2012)
El cielo ha vuelto (Վեպերի մոլորակ մրցանակ, 2013)


== Ծանոթագրություններ ==


== Արտաքին հղումներ ==
(Իսպաներեն) Site Web officiel de Clara Sánchez
Site Web du livre Ce que cache ton nom Archived 2012-09-28 at the Wayback Machine.
Լուսնի ձգողականություն

Լուսնի ձգողականություն, Լուսնի ձգողականության ուժ։ Այն վեց անգամ թույլ է Երկրի ձգողականության ուժից։ Լուսինը նույնիսկ չի ձգում իր ընդերքից արտազատվող գազերը, ինչի հետևանքով դրանք հայտնվում են տիեզերքում։ Հենց դրա պատճառով Լուսինը չունի նորմալ մթնոլորտ։ Լուսնի ձգողականությունն ուսումնասիրվել է նրա արհեստական արբանյակներից` ուղեծրի վրա նրա արտազատումների ազդեցությունը պարզելու նպատակով։ «Լունա-10» և «Լունար օրբիտեր» հետազոտական սարքերի հետազոտությունները ցույց են տվել, որ արբանյակի մակերևույթի տակ գոյություն ունի զանգվածների ավելցուկ` մասկոններ։ Ենթադրվում է, որ մասկոններն առաջացել են Լուսնի ընդերքից խիտ նյութերի` մակերևույթի վերին շերտեր ներթափանցումով։ Մասկոնները գտնվում են ծովերի կենտրոնի տակ։


== Ծանոթագրություններ ==
Պոդգորնի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Պոդգորնի (այլ կիրառումներ)Պոդգորնի (ռուս.՝ Подгорный), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Բոլշեկիրսանովսկի գյուղական համայնքի կազմի մեջ։